الحمد لله والصلاة والسلام على رسول الله وبعد آآ الطلبة اللي بيمتحنوا اليومين دول آآ اولا قلبي معكم. لكن آآ كل ما تقابل طالب يقول لك انا آآ انا رمضان ضاع مني خلاص. انا ما فيش امل خلاص
ده مع السلامة كده راح مني. انا عايز اقول له رسالة بسيطة. اولا ركز معي. رمضان ما ضاعش منك ولا حاجة. تعال نحسبها. اول حاجة انت صايم كده كده. اكيد صايم. يبقى انت زينا في الصيام. نمرة اتنين بالنسبة انك تصلي الفرائض حتى في المسجد. وتصلي السنن الرواتب حتى سريعة سريعة
ده ما اظنش يتعارض خالص مع المزاكرة. تقدر انك انت تصلي الفرايض وحتى السنن الرواتب. دي سهلة وما تضيعش عليك وقت في المزاكرة هيفضل مشكلتك الوحيدة في موضوع صلاة التراويح. اصل ما بقراش قرآن كتير هو انت كده متصور ان ايه؟ ان رمضان ضاع منك وبرضو ممكن ناس كمان مش
تقدر تعتكف في العشر الاواخر وهو فاكر ان الدنيا باظت منه. واحدة واحدة. لازم انك انت علشان تحل المشكلة دي تعمل حاجة معينة. اول حاجة انك انت تنوي بقلبك نية صادقة لله سبحانه وتعالى انك انت فعلا تريد تريد انك انت تصلي التراويح تريد انك انت تقرأ قرآن تريد
انك انت يعني اه تتعبد زي الناس بالزبط. وبعد كده حاول حاول يمكن ربنا يبارك لك في وقتك وتقدر ويبقى كده المشكلة اتحلت. لأ ده انا ما فيش وقت وما قدرتش يبقى ان شاء الله تاخد الاجر زينا بالزبط بالنية بالنية. لان النبي عليه الصلاة والسلام قال من سأل الله الشهادة
بلغه الله منازل الشهداء ولو نام على فراشه. يبقى انت تاخد اجر اللي يصلي التراويح والاية والقرآن وانت ما عملتش حاجة بسبب صدق النية وان انت مش قادر فعلا. اخر حاجة انك
انت بتزاكر. ليه اصلا انت مفترض ان المزاكرة دي تضيع وقت؟ ليه انت ما تنويش في المزاكرة؟ نية كويسة تخلي المزاكرة دي عبادة. انوي ايه يعني؟ انوي بر الوالدين لان ابوك وامك
امك اكيد هيفرحوا بك جدا لو جبت درجة كويسة. انوي ان ربنا يحبني لان الله يحب اذا عمل احدكم عملا ان ايه؟ ان يتقنه. ولو انت اتقنت فكرتك دي حاجة ربنا اكيد يحبها. انوي ان انا اساعد الناس. فانا لو زاكرت كويس اكيد هاشرح لغيري. ودي نية كويسة ان انا اساعد الناس. انوي ان انا ما اغشش لان انا
لو ذاكرتش كويس اكيد في الغالب هتغش. ولو انت ذاكرت كويس مش هتحتاج تغش. يبقى انت تركت امر محرم. لو حسبت اللي انا قلته لك ده يبقى انت احسن مننا كلنا. لان
انت صمت وصليت الفرائض ويمكن خدت آآ اجور اللي احنا خدناها بالنية وزدت علينا المزاكرة اللي نويت فيها نية صالحة واتحولت لعبادة يبقى رمضان ما راحش منك ولا حاجة. ربنا يتقبل منا ومنكم. السلام عليكم ورحمة الله